CELEX: 32013R0817
Language: mt
Date: 2013-08-28 00:00:00
Title: Regolament tal-Kummissjoni (UE) Nru 817/2013 tat- 28 ta’ Awwissu 2013 li jemenda l-Annessi II u III tar-Regolament (KE) Nru 1333/2008 tal-Parlament Ewropew u tal-Kunsill u l-Anness tar-Regolament tal-Kummissjoni (UE) Nru 231/2012 fir-rigward tal-gomma Għarbija modifikata b’aċidu Ottenilsuċċiniku  Test b’relevanza għaż-ŻEE

29.8.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 230/7
            
         REGOLAMENT TAL-KUMMISSJONI (UE) Nru 817/2013
   tat-28 ta’ Awwissu 2013
   li jemenda l-Annessi II u III tar-Regolament (KE) Nru 1333/2008 tal-Parlament Ewropew u tal-Kunsill u l-Anness tar-Regolament tal-Kummissjoni (UE) Nru 231/2012 fir-rigward tal-gomma Għarbija modifikata b’aċidu Ottenilsuċċiniku
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1333/2008 tal-Parlament Ewropew u tal-Kunsill tas-16 ta’ Diċembru 2008 dwar l-addittivi tal-ikel (1), u b’mod partikolari l-Artikoli 10(3), 14 u 30(5) tiegħu,
   Wara li kkunsidrat ir-Regolament (KE) Nru 1331/2008 tal-Parlament Ewropew u tal-Kunsill tas-16 ta’ Diċembru 2008 li jistabbilixxi proċedura ta’ awtorizzazzjoni komuni għall-addittivi tal-ikel, l-enżimi tal-ikel u l-aromatizzanti tal-ikel (2), u b’mod partikolari l-Artikolu 7(5) tiegħu,
   Billi:
   
               (1)
            
            
               L-Anness II tar-Regolament (KE) Nru 1333/2008 jistabbilixxi lista ta’ addittivi tal-ikel tal-Unjoni approvati għall-użu fl-ikel, u l-kundizzjonijiet tal-użu tagħhom.
            
         
               (2)
            
            
               L-Anness III tar-Regolament (KE) Nru 1333/2008 jistabbilixxi lista tal-Unjoni ta’ addittivi tal-ikel approvati għall-użu fl-ikel, f’enżimi tal-ikel, f’aromatizzanti, f’nutrijenti u l-kundizzjonijiet tal-użu tagħhom.
            
         
               (3)
            
            
               Ir-Regolament tal-Kummissjoni (UE) Nru 231/2012 tad-9 ta’ Marzu 2012 (3) jistabbilixxi l-ispeċifikazzjonijiet għall-addittivi tal-ikel elenkati fl-Annessi II u III tar-Regolament (KE) Nru 1333/2008.
            
         
               (4)
            
            
               Dawn il-listi u l-ispeċifikazzjonijiet jistgħu jiġu aġġornati skont il-proċedura komuni msemmija fl-Artikolu 3(1) tar-Regolament (KE) Nru 1331/2008, b’inizjattiva tal-Kummissjoni jew wara talba.
            
         
               (5)
            
            
               Applikazzjoni għall-awtorizzazzjoni tal-użu ta’ gomma Għarbija modifikata b’aċidu Ottenilsuċċiniku bħala emulsifikant f’ċerti kategoriji tal-ikel u fl-aromatizzanti tressqet fit-12 ta’ Novembru 2007 u tinsab għad-dispożizzjoni tal-Istati Membri.
            
         
               (6)
            
            
               L-Awtorità Ewropea dwar is-Sigurtà fl-Ikel ivvalutat is-sigurtà tal-gomma Għarbija modifikata b’aċidu ottensilsuċċiniku, bħala emulsifikant li għandu jiżdied ma’ aromatizzanti u ċerti oġġetti tal-ikel oħra u esprimiet l-opinjoni tagħha nhar il-11 ta’ Marzu 2010 (4). l-Awtorità kkonkludiet li, abbażi tar-riżultati tal-istudji disponibbli, l-informazzjoni dwar il-gomma tal-akaċja nnifisha u dwar lamti modifikati tal-aċidu Ottenilsuċċiniku oħra, l-użu ta’ gomma Għarbija modifikata b’aċidu Ottenilsuċċiniku bħala emulsifikant fl-ikel fl-użi u l-livelli tal-użu proposti mhuwiex ta’ tħassib għas-sigurtà.
            
         
               (7)
            
            
               Hemm il-ħtieġa teknoloġika li l-gomma Għarbija modifikata b’aċidu Ottenilsuċċiniku tintuża bħala emulsifikant f’ċerti prodotti tal-ikel kif ukoll bħala emulsifikant f’emulsjonijiet tal-aromatizzant taż-żejt li jiġu miżjuda ma’ varjetà ta’ oġġetti tal-ikel minħabba li għandha proprjetajiet imtejba meta mqabbla ma’ emulsjonijiet eżistenti. Huwa għalhekk xieraq li jiġi awtorizzat l-użu tal-gomma Għarbija modifikata b’aċidu Ottenilsuċċiniku fil-kategoriji tal-ikel li saret applikazzjoni għalihom u li jiġi assenjat in-numru E 423 għal dak l-addittiv tal-ikel.
            
         
               (8)
            
            
               L-ispeċifikazzjonijiet għall-gomma Għarbija modifikata b’aċidu Ottenilsuċċiniku għandhom jiġu inklużi fir-Regolament (UE) Nru 231/2012 meta jkun inkluż fil-listi tal-Unjoni tal-addittivi tal-ikel stabbiliti fl-Annessi II u III għar-Regolament (KE) Nru 1333/2008 għall-ewwel darba.
            
         
               (9)
            
            
               Ir-Regolament (KE) Nru 1333/2008 u r-Regolament (UE) Nru 231/2012 għandhom għalhekk jiġu emendati skont dan.
            
         
               (10)
            
            
               Il-miżuri stipulati f’dan ir-Regolament huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali, u la l-Parlament Ewropew u lanqas il-Kunsill ma opponewhom,
            
         ADOTTAT DAN IR-REGOLAMENT:
   Artikolu 1
   L-Annessi II u III tar-Regolament (KE) Nru 1333/2008 huma emendati skont l-Anness I ta’ dan ir-Regolament.
   Artikolu 2
   L-Anness tar-Regolament (UE) Nru 231/2012 huwa emendat skont l-Anness II ta’ dan ir-Regolament.
   Artikolu 3
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-28 ta’ Awwissu 2013.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 354, 31.12.2008, p. 16.
   
      (2)  ĠU L 354, 31.12.2008, p. 1.
   
      (3)  ĠU L 83, 22.3.2012, p. 1.
   
      (4)  EFSA Journal 2010; 8 (3):1539.
   
      ANNESS I
      
                  A.
               
               
                  L-Anness II tar-Regolament (KE) Nru 1333/2008 huwa emendat kif ġej:
                  
                              (1)
                           
                           
                              Fil-Parti B, fit-Tabella 3 “L-addittivi għajr kuluri u sustanzi li jagħtu l-ħlewwa” l-entrata li ġejja tiddaħħal wara l-entrata għall-addittiv tal-ikel E 422:
                              
                                          “E 423
                                       
                                       
                                          gomma Għarbija modifikata b’aċidu Ottenilsuċċiniku”
                                       
                                    
                        
                              (2)
                           
                           
                              Il-Parti E hija emendata kif ġej:
                              
                                          (a)
                                       
                                       
                                          fil-kategorija 05.4 “Tiżjin, kisi u mili, ħlief mili abbażi tal-frott kopert mill-kategorija 4.2.4”, l-entrata li ġejja tiddaħħal wara l-entrata għall-addittiv tal-ikel E 416:
                                          
                                                       
                                                   
                                                   
                                                      “E 423
                                                   
                                                   
                                                      gomma Għarbija modifikata b’aċidu Ottenilsuċċiniku
                                                   
                                                   
                                                      10 000 
                                                   
                                                   
                                                      Icings biss”
                                                   
                                                   
                                                       
                                                   
                                                
                                    
                                          (b)
                                       
                                       
                                          Fil-kategorija 12.6 “Zlazi”, l-entrata li ġejja tiddaħħal wara l-entrata għall-addittiv tal-ikel E 416:
                                          
                                                       
                                                   
                                                   
                                                      “E 423
                                                   
                                                   
                                                      gomma Għarbija modifikata b’aċidu Ottenilsuċċiniku
                                                   
                                                   
                                                      10 000 ”
                                                   
                                                   
                                                       
                                                   
                                                   
                                                       
                                                   
                                                
                                    
                                          (c)
                                       
                                       
                                          Fil-kategorija 14.1.4 “zlazi”, l-entrata li ġejja tiddaħħal wara l-entrata għall-addittiv tal-ikel E 405:
                                          
                                                       
                                                   
                                                   
                                                      “E 423
                                                   
                                                   
                                                      gomma Għarbija modifikata b’aċidu Ottenilsuċċiniku
                                                   
                                                   
                                                      1 000 
                                                   
                                                   
                                                      biss f’xarbiet għall-enerġija u xarbiet li fihom il-meraq tal-frott”
                                                   
                                                   
                                                       
                                                   
                                                
                                    
                        
            
                  B.
               
               
                  L-Anness III tar-Regolament (KE) Nru 1333/2008 huwa emendat kif ġej:
                  Fil-Parti 4 “Addittivi tal-ikel inklużi aġenti veikoli fl-aromatizzanti tal-ikel”, l-entrata li ġejja tiddaħħal wara l-entrata għall-addittiv tal-ikel E 416:
                  
                              “E 423
                           
                           
                              gomma Għarbija modifikata b’aċidu Ottenilsuċċiniku
                           
                           
                              Emulsjonijiet ta’ żejt aromatiku użati fil-kategoriji 03: Silġ li jista’ jittiekel; 07.2: Prodotti fini tal-forn; 08.2: Laħam ipproċessat, tjur ipproċessat biss; 09.2: Ħut u prodotti tal-ħut ipproċessati inklużi molluski u krustaċji u fil-kategorija 16: Deżerti minbarra prodotti koperti fil-kategoriji 1, 3 u 4
                           
                           
                              500 mg/kg fl-emulsjoni aromatika
                           
                        
                              Emulsjonijiet ta’ żejt aromatiku użati fil-kategorija 14.1.4: Għax-xarbiet aromatizzati, xarbiet bit-togħma biss li ma fihx meraq tal-frott u f’karbonizzati xarbiet bit-togħma b’meraq tal-frott u fil-kategorija 14.2: Xarbiet alkoħoliċi, inklużi prodotti simili mingħajr alkoħol u b’livell ta’ alkoħol baxx
                           
                           
                              220 mg/kg fl-emulsjoni aromatika
                           
                        
                              Emulsjonijiet ta’ żejt aromatiku użati fil-kategoriji 05.1 Prodotti tal-kawkaw u taċ-ċikkulata kif koperti mid-Direttiva 2000/36/KE, 05.2 Ħlewwiet oħra inkluż ħelu żgħir li jiffriska n-nifs, 05.4 Tiżjin, kisi u mili, ħlief mili abbażi tal-frott kopert mill-kategorija 4.2.4 u fil-kategorija 06.3: ċereali għall-kolazzjon.
                           
                           
                              300 mg/kg fl-emulsjoni aromatika
                           
                        
                              Emulsjonijiet ta’ żejt aromatiku użati fil-kategorija 01.7.5 Ġobon ipproċessat
                           
                           
                              120 mg/kg fl-emulsjoni aromatika
                           
                        
                              Emulsjonijiet ta’ żejt aromatiku użati fil-kategorija 05.3 Ċuwingamm.
                           
                           
                              60 mg/kg fl-emulsjoni aromatika
                           
                        
                              Emulsjonijiet ta’ żejt aromatiku użati fil-kategorija 01.8 Analogi ta’ prodotti tal-ħalib, inkluż whiteners tax-xorb; 04.2.5: Ġamm, ġelatini u marmellati u prodotti simili; 04.2.5.4: Butir tal-ġewż u pejsts tal-ġewż; 08.2: Laħam ipproċessat; 12.5 Sopop u brodijiet, 14.1.5.2 oħrajn, biss kafè ta’ malajr (instant coffee) u te u f’ikliet ta’ bil-lest (ready-to-eat dishes) ibbażati fuq iċ-ċereali.
                           
                           
                              240 mg/kg fl-emulsjoni aromatika
                           
                        
                              Emulsjonijiet ta’ żejt aromatiku użati fil-kategorija 10.2 bajd u prodotti tal-bajd ipproċessati.
                           
                           
                              140 mg/kg fl-emulsjoni aromatika
                           
                        
                              Emulsjonijiet ta’ żejt aromatiku użati fil-kategorija 14.1.4: Xarbiet aromatizzati, xarbiet aromatizzati mhux karbonizzati biss b’meraq tal-frott; 14.1.2: Meraq tal-frott kif iddefinit mid-Direttiva tal-Kunsill 2001/112/KE u meraq tal-ħaxix, meraq tal-ħaxix biss u fil-kategorija 12.6 zlazi, grejvi biss u zlazi ħelwin.
                           
                           
                              400 mg/kg fl-emulsjoni aromatika
                           
                        
                              Emulsjonijiet ta’ żejt aromatiku użati fil-kategorija 15: Oġġetti mielħa u ikliet ħfief ta’ bil-lest (ready-to-eat snacks).
                           
                           
                              440 mg/kg fl-emulsjoni aromatika”
                           
                        
            
   
      ANNESS II
      Fl-Anness tar-Regolament (UE) Nru 231/2012, tiddaħħal l-entrata li ġejja wara l-ispeċifikazzjonijiet għall-addittiv tal-ikel E 422:
      
         
            “E 423 GOMMA GĦARBIJA MODIFIKATA B’AĊIDU OTTENILSUĊĊINIKU
         
         
                     
                        Sinonimi
                     
                  
                  
                     Ottenilbutandjoat tal-idroġenu tal-gomma Għarbija; Ottenilsuċċiniku tal-idroġenu tal-gomma Għarbija; Gomma Għarbija modifikata bl-OSA; Gomma tal-akaċja modifikata bl-OSA
                  
               
                     
                        Definizzjoni
                     
                  
                  
                     Il-gomma Għarbija modifikata b’aċidu Ottenilsuċċiniku tiġi prodotta bl-esterifazzjoni tal-gomma Għarbija (Acacia seyal), jew tal-gomma Għarbija (Acacia senegal) f’soluzzjoni milwiema b’mhux aktar minn 3 % ta’ anidride ta’ aċidu ottenilsuċċiniku. Tiġi sussegwentement imnixxfa bl-isprej.
                  
               
                     EINECS
                  
                  
                      
                  
               
                     Isem kimiku
                  
                  
                      
                  
               
                     Formula kimika
                  
                  
                      
                  
               
                     Piż molekulari medju
                  
                  
                     Frazzjoni (i): 3,105 g/mol
                     Frazzjoni (ii) 1,106 g/mol
                  
               
                     Test
                  
                  
                      
                  
               
                     
                        Deskrizzjoni
                     
                  
                  
                     Trab abjad maħmuġ għal kannella ċar li jiċċirkola b’mod ħieles
                  
               
                     
                        Identifikazzjoni
                     
                  
               
                     Viskożità ta’ taħlita ta’ 5 % f’25 °C
                  
                  
                     Mhux aktar minn 30 mPa.s..
                  
               
                     Reazzjoni ta’ preċipitazzjoni
                  
                  
                     Jifforma preċipitat flokkulenti f’soluzzjoni ta’ subaċetat taċ-ċomb (TS)
                  
               
                     Solubbiltà
                  
                  
                     Jinħall faċilment fl-ilma; ma jinħallx fl-etanol
                  
               
                     pH għal soluzzjoni milwiema ta’ 5 %
                  
                  
                     3,5 sa 6,5
                  
               
                     
                        Purità
                     
                  
               
                     Telf fit-tnixxif
                  
                  
                     Mhux aktar minn 15 % (105 °C, 5 sigħat)
                  
               
                     Grad tal-esterifikazzjoni
                  
                  
                     Mhux aktar minn 0,6 %
                  
               
                     Irmied totali
                  
                  
                     Mhux iktar minn 10 % (530 °C)
                  
               
                     Irmied li ma jinħallx fl-aċidu
                  
                  
                     Mhux aktar minn 0,5 %
                  
               
                     Materja li ma tinħallx fl-ilma
                  
                  
                     Mhux aktar minn 1,0 %
                  
               
                     Test għal-lamtu jew id-destrina
                  
                  
                     Għalli soluzzjoni milwiema 1 f’50 tal-kampjun, żid madwar 0,1 ml jodju TS. Ma għandu jiġi prodott l-ebda kulur fil-blu jew fl-aħmar.
                  
               
                     Test għall-gomgom bit-tannin
                  
                  
                     Għal 10 ml ta’ soluzzjoni milwiema 1 f’50 tal-kampjun żid madwar 0,1 ml klorur ferriku TS. Ma għandha tiġi ffurmata l-ebda kolorazzjoni sewda jew preċipitat iswed.
                  
               
                     Aċidu ottenilsuċċiniku residwu
                  
                  
                     Mhux aktar minn 0,3 %
                  
               
                     Ċomb
                  
                  
                     Mhux aktar minn 2 mg/kg
                  
               
                     
                        Kriterji mikrobijoloġiċi
                     
                  
               
                     
                        Salmonella sp.
                  
                  
                     Nieqsa f’25 g
                  
               
                     
                        Escherichia coli
                     
                  
                  
                     Nieqsa f’1 g”